CELEX: 32019D0664
Language: el
Date: 2019-04-15 00:00:00
Title: Απόφαση (ΕΕ) 2019/664 του Συμβουλίου, της 15ης Απριλίου 2019, για την τροποποίηση της απόφασης αριθ. 940/2014/ΕΕ όσον αφορά τα προϊόντα τα οποία δύνανται να τύχουν απαλλαγής ή μείωσης της εισφοράς θαλάσσης

26.4.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 112/21
               
            
         ΑΠΟΦΑΣΗ (ΕΕ) 2019/664 ΤΟΥ ΣΥΜΒΟΥΛΙΟΥ
         της 15ης Απριλίου 2019
         για την τροποποίηση της απόφασης αριθ. 940/2014/ΕΕ όσον αφορά τα προϊόντα τα οποία δύνανται να τύχουν απαλλαγής ή μείωσης της εισφοράς θαλάσσης
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 349,
         Έχοντας υπόψη την πρόταση της Ευρωπαϊκής Επιτροπής,
         Κατόπιν διαβίβασης του σχεδίου νομοθετικής πράξης στα εθνικά κοινοβούλια,
         Έχοντας υπόψη τη γνώμη του Ευρωπαϊκού Κοινοβουλίου (1),
         Αποφασίζοντας σύμφωνα με ειδική νομοθετική διαδικασία,
         Εκτιμώντας τα ακόλουθα:
         
                     (1)
                  
                  
                     Η απόφαση 940/2014/ΕΕ του Συμβουλίου (2) επιτρέπει στις γαλλικές αρχές να προβλέπουν απαλλαγές ή μειώσεις της εισφοράς θαλάσσης για τα τοπικά παραγόμενα προϊόντα των γαλλικών υπερπόντιων διαμερισμάτων και περιοχών που αναφέρονται στο παράρτημα της εν λόγω απόφασης. Η μέγιστη επιτρεπόμενη φορολογική απόκλιση ανέρχεται, ανάλογα με το προϊόν και το υπερπόντιο διαμέρισμα, σε 10, 20 ή 30 εκατοστιαίες μονάδες.
                  
               
                     (2)
                  
                  
                     Δυνάμει της απόφασης αριθ. 940/2014/ΕΕ, οι γαλλικές αρχές παρουσίασαν στην Επιτροπή, στις 12 Φεβρουαρίου 2018, έκθεση σχετικά με την εφαρμογή του φορολογικού καθεστώτος που προβλέπεται στην εν λόγω απόφαση. Ειδικές εκθέσεις αξιολόγησης για κάθε γαλλική υπερπόντια περιοχή, οι οποίες συνοδεύονταν από αιτήματα για προσαρμογή του καταλόγου των προϊόντων που μπορούν να αποτελέσουν αντικείμενο διαφοροποιημένης φορολόγησης, διαβιβάστηκαν στις 15 Μαρτίου 2018 για τη Γαλλική Γουιάνα, τη Μαρτινίκα και τη Γουαδελούπη, στις 4 Ιουνίου 2018 για τη Ρεϊνιόν και, χωρίς αίτημα προσαρμογής του καταλόγου, στις 28 Αυγούστου 2018 για τη Μαγιότ. Στις 26 Οκτωβρίου 2018 υποβλήθηκε για τη Γαλλική Γουιάνα συμπληρωματικό αίτημα που αφορούσε την προσθήκη νέου προϊόντος στον κατάλογο.
                  
               
                     (3)
                  
                  
                     Η Επιτροπή, βασιζόμενη στην έκθεση που παρουσίασαν στις 12 Φεβρουαρίου 2018 οι γαλλικές αρχές, παρουσίασε στο Συμβούλιο την έκθεση, όπως προβλέπεται στην απόφαση αριθ. 940/2014/ΕΕ, καθώς και πρόταση για την προσαρμογή της εν λόγω απόφασης. Οι εν λόγω προταθείσες προσαρμογές αφορούν τη Μαρτινίκα, τη Γουαδελούπη, τη Γαλλική Γουιάνα και τη Ρεϊνιόν και συνίστανται στην προσθήκη νέων προϊόντων στον κατάλογο και στην αύξηση, για ορισμένα προϊόντα, της επιτρεπόμενης φορολογικής απόκλισης.
                  
               
                     (4)
                  
                  
                     Όσον αφορά τη Γαλλική Γουιάνα, οι κωδικοί της συνδυασμένης ονοματολογίας θα πρέπει να επικαιροποιηθούν στο παράρτημα της απόφασης αριθ. 940/2014/ΕΕ.
                  
               
                     (5)
                  
                  
                     Η προσαρμογή των καταλόγων είναι σε κάθε περίπτωση δικαιολογημένη, αν ληφθεί υπόψη το πρόσθετο κόστος των τοπικά παραγόμενων προϊόντων σε σύγκριση με τα αντίστοιχα εισαγόμενα προϊόντα που παρασκευάζονται στην Ένωση.
                  
               
                     (6)
                  
                  
                     Όσον αφορά τις προσαρμογές που πρέπει να γίνουν εν προκειμένω, κρίνεται κυρίως σκόπιμο να προστεθούν στους καταλόγους του παραρτήματος της απόφασης αριθ. 940/2014/ΕΕ προϊόντα για τα οποία υφίστατο ήδη τοπική παραγωγή το 2014 και για τα οποία δεν είχε διατυπωθεί κανένα αίτημα εγγραφής στους καταλόγους το 2014.
                  
               
                     (7)
                  
                  
                     Στη Γαλλική Γουιάνα τα προϊόντα αυτά είναι το τσιμέντο (προϊόν 2523 29 00) και τα έπιπλα από ξύλο (προϊόντα 9403 30, 9403 50 00, 9403 60 και 9403 90 30).
                  
               
                     (8)
                  
                  
                     Στη Μαρτινίκα τα προϊόντα αυτά είναι ορισμένοι πλαστικοί κόκκοι (προϊόν 3907 61 00) και ψυκτικοί θάλαμοι (προϊόν 8418 69 00).
                  
               
                     (9)
                  
                  
                     Στη Γουαδελούπη τα προϊόντα αυτά είναι ορισμένα κρέατα (προϊόν 0210 12 19), ορισμένες σάλτσες (προϊόν 2103 90 90), η αιθυλική αλκοόλη μετουσιωμένη (προϊόν 2207 20 00), ορισμένα λιπάσματα (προϊόντα 2833, 2834 και 2836), ορισμένα καλλυντικά (προϊόντα 3303 00 90 και 3304 99 00), ορισμένα ψυκτικά μέσα (προϊόν 3820 00 00) και τα κουτιά και κιβώτια από χαρτί και χαρτόνι (προϊόν 4819 10 00).
                  
               
                     (10)
                  
                  
                     Στη Ρεϊνιόν τα προϊόντα αυτά είναι ορισμένα έντυπα (προϊόν 4911 99), ορισμένα προϊόντα υγιεινής (προϊόντα 4818 20 10 και 4818 20 91), ορισμένα εξαρτήματα των μέσων μεταφοράς (προϊόντα 8511 40 00, 8511 50 00 και 8511 90 00), ορισμένες σωληνώσεις για συστήματα αέρα και τα παρελκόμενά τους (προϊόντα 7306 30 80, 7306 61 92 και 7307 99 80), ηλιακοί θερμαντήρες νερού (προϊόν 8419 90 85), ορισμένα λιπάσματα (προϊόν 3102 10 90) και ορισμένοι πολτοί τομάτας (προϊόν 2002 90 11).
                  
               
                     (11)
                  
                  
                     Στον τομέα της γεωργίας, τα αιτήματα εισαγωγής ή επαναταξινόμησης στους καταλόγους υπαγορεύονται από την ανάγκη διαφοροποίησης της παραγωγής τους από τους τοπικούς παραγωγούς με σκοπό την αποτελεσματικότερη αντιμετώπιση των απρόβλεπτων καιρικών φαινομένων. Τα προϊόντα που θα πρέπει να εγγραφούν στους καταλόγους του παραρτήματος της απόφασης αριθ. 940/2014/ΕΕ είναι για τη Μαρτινίκα ορισμένα λαχανικά (προϊόντα 0709 30 00, 0709 40 00, 0709 93 90 και 0714) και το αβοκάντο (προϊόν 0804 40 00), για τη Γουαδελούπη ο ανανάς (προϊόν 0804 30) και οι πιπεριές (προϊόν 0904 22 00) και για τη Ρεϊνιόν τα κρεμμύδια (προϊόν 0703 10 19) και το σκόρδο (προϊόν 0703 20 00). Επιπλέον, όσον αφορά τη Μαρτινίκα, κρίνεται σκόπιμη η επαναταξινόμηση ορισμένων λαχανικών (προϊόν 0706), ορισμένων πιπεριών (προϊόν 0709 60), του ανανά (προϊόν 0804 30) και των εσπεριδοειδών (προϊόν 0805) και η εγγραφή τους στον κατάλογο Β.
                  
               
                     (12)
                  
                  
                     Για ορισμένα προϊόντα, τα οποία είναι ήδη εγγεγραμμένα στους καταλόγους του παραρτήματος της απόφασης αριθ. 940/2014/ΕΕ, θα πρέπει είτε να επεκταθεί η εκάστοτε μέγιστη φορολογική απόκλιση ώστε να ισχύει και για δασμολογικές διακρίσεις της Συνδυασμένης Ονοματολογίας που προς το παρόν δεν καλύπτονται από το μέτρο, είτε να αυξηθεί η εν λόγω μέγιστη απόκλιση.
                  
               
                     (13)
                  
                  
                     Στη Μαρτινίκα, θα πρέπει να επαναταξινομηθούν τα γιαούρτια (προϊόν 0403 10) και ορισμένα προϊόντα για κατασκευές από πλαστικές ύλες (προϊόν 3925) από τον κατάλογο Β στον κατάλογο Γ, όπως και να επαναταξινομηθούν τα κατεψυγμένα λαχανικά (προϊόν 0710), οι προκατασκευές (προϊόν 9406), ορισμένα κοσμήματα (προϊόντα 7113 και 7117) και οι ηλιακοί θερμαντήρες νερού (προϊόν 8419 19) από τον κατάλογο Α στον κατάλογο Β.
                  
               
                     (14)
                  
                  
                     Στη Γουαδελούπη θα πρέπει να καταχωριστούν στον κατάλογο Β το σύνολο των παρασκευασμάτων και των κονσερβών κρέατος (προϊόν 1602) και όχι μόνο τα προϊόντα της κλάσης 1602 41 10, το σύνολο των παρασκευασμάτων και των κονσερβών ψαριών (προϊόν 1604 20) και όχι μόνο τα παρασκευάσματα και οι κονσέρβες σολομών (προϊόν 1604 20 10) και, όσον αφορά τα λιπάσματα, τα προϊόντα των κλάσεων 3102, 3103, 3104 και 3105 και όχι μόνο τα προϊόντα των διακρίσεων 3102 90, 3103 90, 3104 20 και 3105 20. Θα πρέπει επίσης να επαναταξινομηθούν τα γιαούρτια (προϊόν 0403 10), ορισμένα μη αλκοολούχα ποτά (προϊόντα 2202 10 00 και 2202 99 19) και ορισμένα κατασκευαστικά υλικά (προϊόντα 3925 10 00 και 3925 90 80) από τον κατάλογο Β στον κατάλογο Γ.
                  
               
                     (15)
                  
                  
                     Στη Ρεϊνιόν θα πρέπει να επαναταξινομηθούν στη βιομηχανία γεωργικών τροφίμων η ζάχαρη (προϊόν 1701), οι συσκευασμένες ντομάτες (προϊόν 2002 10) και ορισμένα σταρώματα (προϊόν 3214 10 90) από τον κατάλογο Α στον κατάλογο Γ, να επαναταξινομηθούν ορισμένα διατηρημένα αποξηραμένα λαχανικά (προϊόντα 2005 51 00 και 2005 99 80), ορισμένα χρώματα επίχρισης (προϊόντα 3208 και 3209), οι ταινίες και σάκοι από πολυαιθυλένιο (προϊόντα 3920 10 και 3923 21) και ορισμένα κουτιά και είδη από χαρτόνι (προϊόν 4819 20 00) από τον κατάλογο Β στον κατάλογο Γ και να επαναταξινομηθούν ορισμένοι πολτοί καρπών και φρούτων (προϊόν 2007 99 50) από τον κατάλογο Α στον κατάλογο Β.
                  
               
                     (16)
                  
                  
                     Θα πρέπει επίσης να διορθωθεί στη Μαρτινίκα ένα σφάλμα σχετικά με τη δασμολογική κλάση που ενσωματώθηκε στον κατάλογο του παραρτήματος της απόφασης αριθ. 940/2014/ΕΕ και να αντικατασταθεί η κλάση 2204 29 από την κλάση 2204 21.
                  
               
                     (17)
                  
                  
                     Θα πρέπει να εγγραφούν στον κατάλογο των προϊόντων που μπορούν να αποτελέσουν αντικείμενο διαφοροποιημένης φορολόγησης προϊόντα για τα οποία δεν υφίστατο τοπική παραγωγή το 2014, αλλά των οποίων η παραγωγή έχει έκτοτε ξεκινήσει ή για τα οποία υπάρχουν συγκεκριμένα σχέδια έναρξης της παραγωγικής δραστηριότητας στο προσεχές μέλλον. Στη Γαλλική Γουιάνα, τα προϊόντα αυτά προέρχονται από δραστηριότητες μεταξοτυπίας, όπως τα τυπωμένα γιλέκα (προϊόν 6110 30 91), τα τυπωμένα συμπληρώματα ένδυσης για βρέφη (προϊόν 6111 20 90), τα τυπωμένα αδιάβροχα (προϊόν 6201 19 00), τα τυπωμένα φορέματα (προϊόν 6204 42 00), τα τυπωμένα οικιακά πανικά (προϊόν 6302 91 00), τα τυπωμένα κασκέτα (προϊόν 6505 00 30), οι τυπωμένες κούπες (προϊόν 6912 00) και τα καυσόξυλα (προϊόν 4401 12 00). Στη Γουαδελούπη, τα προϊόντα αυτά είναι ορισμένες μπύρες (προϊόν 2203), ορισμένα νερά χωρίς προσθήκη ζάχαρης (προϊόν 2201 10 90) και ορισμένες συσκευές για τη διήθηση ή το καθάρισμα των νερών (προϊόν 8421 21 00). Στη Ρεϊνιόν, τα προϊόντα αυτά είναι ορισμένα προϊόντα υγιεινής (προϊόν 4818 90 10).
                  
               
                     (18)
                  
                  
                     Επομένως, θα πρέπει να τροποποιηθεί ανάλογα η απόφαση αριθ. 940/2014/ΕΕ,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το παράρτημα της απόφασης αριθ. 940/2014/ΕΕ τροποποιείται σύμφωνα με το παράρτημα της παρούσας απόφασης.
         
         
            Άρθρο 2
            Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
         
         
            Άρθρο 3
            Η παρούσα απόφαση απευθύνεται στη Γαλλική Δημοκρατία.
         
         
            Λουξεμβούργο, 15 Απριλίου 2019.
            
               
                  Για το Συμβούλιο
               
               
                  O Πρόεδρος
               
               P. DAEA
            
         
         
            (1)  Γνώμη της 27ης Μαρτίου 2019 (δεν έχει ακόμη δημοσιευθεί στην Επίσημη Εφημερίδα).
         
            (2)  Απόφαση αριθ. 940/2014/ΕΕ του Συμβουλίου, της 17ης Δεκεμβρίου 2014, σχετικά με το καθεστώς που διέπει τον φόρο «εισφορά θαλάσσης» στις γαλλικές εξόχως απόκεντρες περιοχές (ΕΕ L 367 της 23.12.2014, σ. 1).
      
      
         
            ΠΑΡΑΡΤΗΜΑ
            Το παράρτημα της απόφασης αριθ. 940/2014/ΕΕ τροποποιείται ως εξής:
            
                        1.
                     
                     
                        Το μέρος A τροποποιείται ως εξής:
                        
                                    α)
                                 
                                 
                                    Στο σημείο 1, παρεμβάλλονται τα ακόλουθα προϊόντα: «0904 22 00, 2103 90 90, 2207 20 00, 3820 00 00, 4819 10 00».
                                 
                              
                                    β)
                                 
                                 
                                    Στο σημείο 2, παρεμβάλλεται το προϊόν «2523 29 00».
                                 
                              
                                    γ)
                                 
                                 
                                    Το σημείο 3 τροποποιείται ως εξής:
                                    
                                                i)
                                             
                                             
                                                Παρεμβάλλονται τα ακόλουθα προϊόντα: «0709 30 00, 0709 40 00, 0709 93 90, 0804 40 00, 0714, 8418 69 00».
                                             
                                          
                                                ii)
                                             
                                             
                                                Απαλείφονται τα ακόλουθα προϊόντα: «0706, 0709 60, 0804 30, 0805, 0710, 7113, 7117, 8419 19, 9406».
                                             
                                          
                              
                                    δ)
                                 
                                 
                                    Το σημείο 5 τροποποιείται ως εξής:
                                    
                                                i)
                                             
                                             
                                                Παρεμβάλλονται τα ακόλουθα προϊόντα: «3102 10 90, 8511 40 00, 8511 50 00, 8511 90 00».
                                             
                                          
                                                ii)
                                             
                                             
                                                Απαλείφονται τα ακόλουθα προϊόντα: «1701, 2002 10, 2007 99 50, 3214 10 90».
                                             
                                          
                              
                  
                        2.
                     
                     
                        Το μέρος Β τροποποιείται ως εξής:
                        
                                    α)
                                 
                                 
                                    Το σημείο 1 τροποποιείται ως εξής:
                                    
                                                i)
                                             
                                             
                                                Παρεμβάλλονται τα ακόλουθα προϊόντα: «0210 12 19, 0804 30, 16 02, 1604 20, 2201 10 90, 2833, 2834, 2836, 3102, 3103, 3104, 3105, 3303 00 90, 3304 99 00».
                                             
                                          
                                                ii)
                                             
                                             
                                                Απαλείφονται τα ακόλουθα προϊόντα: «0403 10, 1602 41 10, 1604 20 10, 2202 10 00, 3102 90, 3103 90, 3104 20, 3105 20, 3925 10 00, 3925 90 80».
                                             
                                          
                              
                                    β)
                                 
                                 
                                    Το σημείο 2 τροποποιείται ως εξής:
                                    
                                                i)
                                             
                                             
                                                Παρεμβάλλονται τα ακόλουθα προϊόντα: «0303 59, 0305 31 00, 0305 44 90, 0305 52 00, 0305 53 90, 0305 54 90, 0305 59 85, 0305 64 00, 4418 91 00, 4418 99, 6110 30 91, 6111 20 90, 6201 19 00, 6204 42 00, 6302 91 00, 6505 00 30, 6912 00, 9403 30, 9403 50 00, 9403 60, 9403 90 30».
                                             
                                          
                                                ii)
                                             
                                             
                                                Απαλείφεται το ακόλουθο προϊόν: «0305 59 80».
                                             
                                          
                              
                                    γ)
                                 
                                 
                                    Το σημείο 3 τροποποιείται ως εξής:
                                    
                                                i)
                                             
                                             
                                                Παρεμβάλλονται τα ακόλουθα προϊόντα: «3907 61 00, 0706, 0709 60, 0710, 0804 30, 0805, 7113, 7117, 8419 19, 9406».
                                             
                                          
                                                ii)
                                             
                                             
                                                Απαλείφονται τα ακόλουθα προϊόντα: «0403 10, 3925».
                                             
                                          
                              
                                    δ)
                                 
                                 
                                    Το σημείο 5 τροποποιείται ως εξής:
                                    
                                                i)
                                             
                                             
                                                Παρεμβάλλονται τα ακόλουθα προϊόντα: «0703 10 19, 0703 20 00, 2002 90 11, 2007 99 50, 4911 99, 4818 20 10, 4818 20 91, 4818 90 10, 7306 30 80, 7306 61 92, 7307 99 80, 8419 90 85».
                                             
                                          
                                                ii)
                                             
                                             
                                                Απαλείφονται τα ακόλουθα προϊόντα: «2005 51 00, 2005 99 80, 3208, 3209, 3920 10, 3923 21, 4819 20 00».
                                             
                                          
                              
                  
                        3.
                     
                     
                        Το μέρος Γ τροποποιείται ως εξής:
                        
                                    α)
                                 
                                 
                                    Στο σημείο 1, παρεμβάλλονται τα ακόλουθα προϊόντα: «2203, 8421 21 00, 0403 10, 2202 10 00, 2202 99 19, 3925 10 00, 3925 90 80».
                                 
                              
                                    β)
                                 
                                 
                                    Το σημείο 2 τροποποιείται ως εξής:
                                    
                                                i)
                                             
                                             
                                                Παρεμβάλλονται τα ακόλουθα προϊόντα: «4401 12 00, 9406 90 10, 9406 10 00, 9406 90 38».
                                             
                                          
                                                ii)
                                             
                                             
                                                Απαλείφονται τα ακόλουθα προϊόντα: «9406 00 11, 9406 00 20, 9406 00 38».
                                             
                                          
                              
                                    γ)
                                 
                                 
                                    Το σημείο 3 τροποποιείται ως εξής:
                                    
                                                i)
                                             
                                             
                                                Παρεμβάλλονται τα ακόλουθα προϊόντα: «0403 10, 3925, 2204 21».
                                             
                                          
                                                ii)
                                             
                                             
                                                Απαλείφεται το ακόλουθο προϊόν: «2204 29».
                                             
                                          
                              
                                    δ)
                                 
                                 
                                    Στο σημείο 5, παρεμβάλλονται τα ακόλουθα προϊόντα: «1701, 2002 10, 2005 51 00, 2005 99 80, 3208, 3209, 3214 10 90, 3920 10, 3923 21, 4819 20 00».